stanford-oval/wikipedia huggingface dataset:
Rhodesian pääministeri

| Rhodesian pääministeri |
| --- | --- |
 Prime Minister of Rhodesia
 
 Ian Smith
 
Nimittäjä:  Etelä-Rhodesian kuvernööri (1923–1970) Rhodesian presidentti (1970–1979)
Perustettu:  1. lokakuuta 1923
Ensimmäinen:  Charles Coghlan
Viimeinen:  Ian Smith
Lakkautettu:  1. kesäkuuta 1979
Rhodesian pääministeri (vuoteen 1964 Etelä-Rhodesian pääministeri) oli Rhodesian hallituksen johtaja. Brittiläiseen imperiumiin kuuluneella Etelä-Rhodesialla oli ollut itsehallinto vuodesta 1923 lähtien. Siirtomaa julistautui yksipuolisesti itsenäiseksi 11. marraskuuta 1965 ja vaihtoi nimensä Rhodesiaksi. Uusi valtio ei saanut tunnustusta muilta mailta, mutta Etelä-Afrikka ja Portugali tukivat sitä. Valta palautettiin Isolle-Britannialle vuonna 1980, joka antoi maalle itsenäisyyden nimellä Zimbabwe.
Rhodesian poliittinen järjestelmä mukaili Westminster-järjestelmää, ja pääministerin rooli oli samankaltainen kuin esimerkiksi Kanadan ja Australian.
Luettelo pääministereistä

| Pääministeri | Kuva | Pääministeriys alkoi | Pääministeriys päättyi | Puolue |  |  |  |
| --- | --- | --- | --- | --- | --- | --- | --- |
Etelä-Rhodesia (1923–1965)
| 1 Charles Coghlan |  | 1. lokakuuta 1923 | 28. elokuuta 1927 | Rhodesia -puolue |  |  |  |
| 2 Howard Moffat |  | 2. syyskuuta 1927 | 5. heinäkuuta 1933 | Rhodesia -puolue |  |  |  |
| 3 George Mitchell |  | 5. heinäkuuta 1933 | 12. syyskuuta 1933 | Rhodesia -puolue |  |  |  |
| 4 Godfrey Huggins |  | 12. syyskuuta 1933 | 7. syyskuuta 1953 | Reformipuolue United Rhodesia Party |  |  |  |
| 5 Garfield Todd |  | 7. syyskuuta 1953 | 17. helmikuuta 1958 | United Rhodesia Party |  |  |  |
| 6 Edgar Whitehead |  | 17. helmikuuta 1958 | 17. joulukuuta 1962 | United Federal Party |  |  |  |
| 7 Winston Field |  | 17. joulukuuta 1962 | 13. huhtikuuta 1964 | Rhodesian Front |  |  |  |
| 8 Ian Smith |  | 13. huhtikuuta 1964 | 11. marraskuuta 1965 | Rhodesian Front |  |  |  |
| Rhodesia (1965–1979) | Rhodesia (1965–1979) | Rhodesia (1965–1979) | Rhodesia (1965–1979) | Rhodesia (1965–1979) | Rhodesia (1965–1979) | Rhodesia (1965–1979) |  |
| Ian Smith |  | 11. marraskuuta 1965 | 1. kesäkuuta 1979 | Rhodesian Front |  |  |  |
RAC-ralli 1995

|  RAC-ralli 1995 |
| --- | --- |
 8. osakilpailu 8 osakilpailusta kaudella 1995. 
Ajankohta:  19. – 22. marraskuuta 1995
Pituus:  28 erikoiskoetta, 510,70 km


Palkintokoroke
Voittaja:   Colin McRae    Derek Ringer  (555 Subaru WRT)
Toinen:   Carlos Sainz    Luis Moya  (555 Subaru WRT)
Kolmas:   Richard Burns    Robert Reid  (555 Subaru WRT)
RAC-ralli 1995 (viralliselta nimeltään 51. Network Q RAC Rally) oli rallin maailmanmestaruussarjan kilpailu kaudella 1995. Kilpailu järjestettiin 19. – 22. marraskuuta 1995. Kilpailu oli kauden viimeinen ja sen kokonaispituus oli 510,7 kilometriä.
Tapahtumia

Tallikavereina ajaneet Colin McRae ja Carlos Sainz olivat tasapisteissä kauden viimeiseen kilpailuun lähtiessä. McRae kärsi rengasrikon ja yritti ajaa renkaan täyttävän paikka-aineen voimalla, mutta rengas lähti vanteelta ja hän joutui vaihtamaan sen. Sainzin auton moottorin lämpötila vaihteli, ja huolena oli että hän joutuisi keskeyttämään ollessan yli minuutin johtoasemassa. Toisen päivän viimeisellä erikoiskokeella McRaen auton pyöräntuenta rikkoutui hänen ajaessaan leveäksi, mutta McRae ja Ringer pääsivät huoltoon saakka. Kilpailun päätteeksi Colin McRae voitti kilpailun sekä kuljettajien maailmanmestaruuden 27 vuoden ja 109 päivän ikäisenä.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1. |  Colin McRae |  Derek Ringer | Subaru Impreza 555 | 5:09.19 | 0.0 |  |
| 2. |  Carlos Sainz |  Luis Moya | Subaru Impreza 555 | 5:09.55 | +0.36 |  |
| 3. |  Richard Burns |  Robert Reid | Subaru Impreza 555 | 5:15.58 | +6.39 |  |
| 4. |  Alister McRae |  Chris Wood | Ford Escort RS Cosworth | 5:20.34 | +11.15 |  |
| 5. |  Bruno Thiry |  Stéphane Prévot | Ford Escort RS Cosworth | 5:21.11 | +11.52 |  |
| 6. |  Gwyndaf Evans |  Howard Davies | Ford Escort RS2000 | 5:42.07 | +32.48 |  |
| 7. |  Rui Madeira |  Nuno Rodrigues da Silva | Mitsubishi Lancer Evo III | 5:44.04 | +34.45 |  |
| 8. |  Jarmo Kytölehto |  Arto Kapanen | Nissan Sunny | 5:45.19 | +36.00 |  |
| 9. |  Masao Kamioka |  Kevin Gormley | Subaru Impreza WRX | 5:50.21 | +41.02 |  |
| 10. |  Alain Oreille |  Jacques Boyere | Renault Clio Maxi | 5:50.40 | +41.21 |  |
Lähde:
Punaolkaturpiaali

| Punaolkaturpiaali |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Turpiaalit Icteridae
Suku::  Punaolkaturpiaalit Agelaius
Laji::  phoenicus
Kaksiosainen nimi
 Agelaius phoeniceus  (Linnaeus, 1766) 
Katso myös
   Punaolkaturpiaali Wikispeciesissä   Punaolkaturpiaali Commonsissa 
Infobox OKNimi-testi OKIUCN-testi OK: 
Äänitiedostojen kuunteluohjeet
Punaolkaturpiaali (Agelaius phoeniceus) lienee Amerikan runsaslukuisin lintulaji. Yksistään USA:ssa on arvioitu asustavan kaksi punaolkaturpiaalia jokaista ihmistä kohtaan. Laji sopeutuu muuttuviin oloihin helposti. Talvella turpiaalit kerääntyvät suunnattomiksi, jopa miljoonien yksilöiden jättiparviksi. Niitä pidetään pahoina tuholaisina viljapelloilla. Silloin unohtuu helposti se, että punaolkaturpiaalit myös auttavat pitämään kurissa tuhohyönteisten kantoja.
Koko ja ulkonäkö

Aikuinen naaras sekä nuoret yksilöt sukupuolesta riippumatta ovat päältä ruskeita ja alta ruskea- ja ruskeankeltajuovaisia. Koiraalla höyhenpuku on kokonaan musta, lukuun ottamatta hartioiden punaista höyhenpeitettä jolla on merkitystä soidinmenoissa ja reviirikäyttäytymisessä.
Punaolkaturpiaalin pituus on 18-24 cm, siipiväli 33 cm ja paino 52 g.
Levinneisyys

Punaolkaturpiaali pesii suuressa osassa Pohjois- ja Keski-Amerikkaa. Kanadassa ja USA:n pohjoisosassa pesivät linnut liittyvät syksyllä etelämpänä pesivien lajitoveriensa joukkoon.
Elinympäristö

Kosteikot, ruohomaat ja suot.
Lisääntyminen

Punaolkaturpiaalinaaraat saapuvat pesimäpaikoille noin viikon verran koiraita myöhemmin. Koiraat kosiskelevat naaraita laulullaan ja siipiään esitellen. Suotuisassa suoympäristössä koiras voi onnistua saamaan kumppanikseen jopa 15 naarasta. Vaikka koiras pariutuukin kaikkien niiden kanssa, se ei välttämättä ole kaikkien poikasten isä. Mikäli sen tarkkaavaisuus herpaantuu, muut koiraat voivat onnistua livahtamaan parittelemaan naaraiden kanssa. Naaras punoo pesämaljan, usein turvalliseen paikkaan veden ylle. Se munii 3-5 munaa. Poikaset kuoriutuvat 12 vrk kestävän haudonnan päätteeksi.
Erityistä

Osassa USA:ta levisi 1970-luvulla suoranainen hysteria syksyisten turpiaaliparvien tuhotessa satoja. Lisäksi hengityselinsairautta aiheuttavan sienen havaittiin viihtyvän lintujen ulosteessa. Tämän vuoksi lepäileviä parvia myrkytettiin. Yletön vaino ei kokonaiskantaan kuitenkaan vaikuttanut.
Punaolkaturpiaalinaaras
Nina Wadia

Nina Wadia.
Nina Wadia OBE (s. 18. joulukuuta 1968 Bombay) on brittiläinen näyttelijä. Hän on esiintynyt muun muassa televisiosarjassa EastEnders.
Ura > Lapsuus

Wadia asui lapsena perheensä kanssa ahtaassa asunnossa monsuunikausien koettelemassa Bombayssa (nyk. Mumbai), kunnes muutti yhdeksänvuotiaana Hongkongiin.
Ura > Televisio

Televisiossa Wadia tuli tunnetuksi esiinnyttyään BBC:n komediasarjassa Krishna soikoon!, jonka sketsien aiheina olivat brittiläis-intialaiset stereotypiat. Vuonna 2007 hänet valittiin Zainab Masoodin rooliin EastEnders -saippuasarjaan, jossa hän esitti hahmoa vuoteen 2013 asti. Hän teki cameo-roolin televisiosarjassa Doctor Whon jaksossa "The Eleventh Hour" vuonna 2010. Vuonna 2015 Wadia esiintyi viiden jakson verran Holby Cityn sairaala -lääkärisarjassa, jossa näytteli aivokirurgi Annabelle Cooperia. Vuonna 2020 Wadia näytteli Anna Masania rikosdraamasarjassa Murha paratiisissa.
Ura > Elokuvat

Vuonna 2002 Wadialla oli pieni rooli häiden pitopalveluvastaavana elokuvassa Parempi kuin Beckham. Bollywood-elokuvista hän on esiintynyt yhdessä Rishi Kapoorin kanssa vuoden 2007 elokuvassa Namastey London, jossa esitti tämän aviovaimoa. Vuoden 2017 romanttisessa komediaelokuvassa Finding Fatimah hän esitti Khadijaa. Vuonna 2019 hän esiintyi pienessä roolissa oikeilla näyttelijöillä tehdyssä Aladdin-elokuvassa, jossa hän näytteli katukauppias Zullaa.
Yksityiselämä

Wadia on naimisissa säveltäjän Raiomond Mirzan kanssa ja heillä on kaksi lasta. Wadia on myös hyväntekijä, kun hän on toiminut puolestapuhujana elintenluovuttajille sekä Pelastakaa lapset -järjestön lapsille.
Palkinnot ja arvonimet

The Asian Women Awards 2004: johtoportaan palkinto (engl. Chairman’s Award).
British Soap Awards 2009: palkinnot luokissa "Paras komediasuoritus" ja "Paras pariskunta televisioruudulla" (parina Nitin Ganatran).
The Asian Awards 2013: palkinto saavutuksista televisioalalla (engl. Outstanding Achievement in Television).
Brittiläisen imperiumin ritarikunnan (OBE) arvonimi hyväntekeväisyystyöstä joulukuussa 2020.
Rivonian oikeudenkäynti

Rivonian oikeudenkäynti oli oikeudenkäynti Etelä-Afrikassa, jossa kuusitoista ANC:n johtajaa oli syytettynä 221 sabotaasiteosta, joiden tarkoituksena oli "edistää väkivaltaista vallankumousta". Oikeudenkäynti sai nimensä Johannesburgin lähellä olevasta Rivonian kylästä, jossa sijainneelta maatilalta poliisi pidätti suurimman osan syytetyistä heinäkuussa 1963. Oikeudenkäynti alkoi 26. marraskuuta 1963. Syytettyjen puolustusasianajajana toimi Bram Fischer ja syyttäjänä Transvaalin provinssin apulaisvaltakunnansyyttäjä Percy Yutar.
11. kesäkuuta 1964 oikeus tuomitsi kahdeksan syytettyä:  Walter Sisulun, Govan Mbekin, Raymond Mhlaban, Elias Motsoaledin, Ahmed Kathradan, Denis Goldbergin ja Nelson Mandelan elinkautisiin vankeusrangaistuksiin. Kaksi syytetyistä, Arthur Goldreich ja Harold Wolpe, pakenivat oikeudenkäynnin aikana ja James Kantor vapautettiin syytteestä.
Aiheesta muualla

The Observer: The Rivonia Trial
Mustaselja

| Mustaselja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Dipsacales
Heimo::  Tesmayrttikasvit Adoxaceae
Suku::  Seljat Sambucus
Laji::  nigra
Kaksiosainen nimi
 Sambucus nigra  L. 
Synonyymit
 Sambucus graveolens Willd. Sambucus peruviana Kunth 
 Mustaseljan levinneisyysalue Euroopassa.
Katso myös
   Mustaselja Wikispeciesissä   Mustaselja Commonsissa 
Infobox OKNimi-testi OKIUCN-testi OK: 
Mustaselja (Sambucus nigra) on tesmayrttikasvien heimoon ja seljojen sukuun kuuluva kasvilaji, joka kasvaa luonnonvaraisena Luoteis-Afrikassa, Lounais-Aasiassa ja suurimmassa osassa Eurooppaa. Suomessa sitä voi tavata maahantuotuna koristepensaana tai puutarhakarkulaisena.
Mustaselja on perinteinen eurooppalainen rohdoskasvi, jonka uutetta on käytetty muun muassa vatsavaivoihin ja flunssan hoitoon. Raaka seljanmarja on lievästi myrkyllinen, mutta kypsänä tai kuivattuna se on syömäkelpoinen.
Ulkonäkö ja koko

Mustaselja on 4–6, joskus harvoin jopa 10 metrin korkuiseksi kasvava kausivihanta pensas. Sen oksat ovat ruskeanharmaat ja pystyt; kasvin tyveltä lähtee useita suoria pystyhaaroja. Latvus on leveä ja pyöreähkö. Parilehdykkäiset, vastakkaiset lehdet ovat suuria, noin 20 senttimetriä pitkiä, tummanvihreitä ja 5–7-lehdykkäisiä. Lehdykät ovat sahalaitaisia, soikeita ja puikeita. Lehdissä on hieman epämiellyttävä tunnusomainen haju, joka helpottaa kasvin tunnistamista.
Mustaselja kukkii kesä-heinäkuussa pienin, kermanvalkoisin, tuoksuvin kukin; kukinto on suuri ja laakea, noin 10–25 senttimetriä leveä huiskilo. Yksittäiset kukat ovat noin 5–8 millimetriä leveitä. Sinimustat marjatertut kypsyvät myöhään syys-lokakuussa. Noin 5–7 millimetriä leveät marjat ovat raakoina punaisia, kypsinä kiiltävän mustia tai tummanvioletteja, syömäkelpoisia.
Levinneisyys ja elinympäristö

Mustaselja kasvaa luonnonvaraisena Luoteis-Afrikassa, Lounais-Aasiassa ja suurimmassa osassa Eurooppaa sekä läntisessä Pohjois-Amerikassa. Pohjoisimmillaan sen levinneisyysalue ulottuu Etelä-Skandinaviaan. Suomessa mustaseljaa esiintyy toisinaan maahantuotuna koristepensaana tai puutarhakarkulaisena. Mustaselja menestyy jotenkuten Etelä-Suomessa, mutta huonona kesänä sen marjat eivät ehdi kypsyä. Suomea suotuisammassa ilmastossa kasvi on tunnettu esihistoriallisista ajoista saakka.
Luonnossa mustaselja kasvaa tavallisimmin kosteilla paikoilla, kuten avoimilla rinteillä ja puronvarsilla 100–3000 metrin korkeudella merenpinnasta.
Kasvatus

Mustaseljaa voi lisätä siemenistä tai pistokkaista. Se viihtyy aurinkoisella tai puolivarjoisella kasvupaikalla, viljavassa ja kosteassa maaperässä. Kasvualusta saa olla runsasravinteinen, savi- tai hiekkamaa ja kalkkiperäinen; aivan kuivassa mustaselja ei viihdy. Suomessa laji tulee toimeen vain vyöhykkeillä I-II. Leikkaaminen ei ole välttämätöntä, mutta kasvi kestää voimakkaankin leikkauksen.
Käyttö

Rehevää ja nopeakasvuista mustaseljaa käytetään koristepensaana. Siitä on olemassa useita lajikkeita, kuten keltamustaselja Sambucus nigra 'Aurea' ja sulkamustaselja Sambucus nigra 'Laciniata'. Kukista ja hedelmistä voi tehdä seljanmarjamehua, ja kuivattuja kukkia voi käyttää keitteisiin tai yrttiteehen. Mustaseljan kukkien keräysaika on loppukeväällä niiden täyden kukinnan aikaan. Marjat poimitaan niiden kypsyessä alkusyksystä, ja niistä valmistetaan siirappia, hilloa, tummanviolettia mehua tai viiniä. Marjat sopivat myös värjäykseen.
Käyttö > Rohdoskäyttö

Mustaseljan kukkia ja luumarjoja voidaan käyttää alentamaan kuumetta ja hengityselinvaivojen hoitoon, esimerkiksi heinänuhaan, poskiontelotulehdukseen, nuhakuumeeseen ja flunssaan: marjoissa ja kukissa on limaa irrottavia aineita ja ne lisäävät hikoilua. Mustaseljaa voi kokeilla myös reumaattisten kolotusten hoitoon, ja se edistää myös virtsaneritystä. Rohdoksina mustaseljan käyttötavat ovat nesteuute, tabletit, kapselit, yrttitee ja mehu. Mustaseljaa ei tule käyttää raskauden ja imetyksen aikana. Elimistö menettää virtsan mukana runsaasti kaliumia, jos mustaseljavalmisteita käyttää liiallisesti tai pitkään.
Kemiallinen koostumus

Mustaseljan marjoissa on flavonoideja, antosyaaneja ja foolihappoa. Marjat sisältävät A- ja C-vitamiineja. Marjoissa on myös syanidiiniglykosideja; suurina annoksina ne ovat myrkyllisiä. Kasvin kukissa taas on tanniineja, kaliumia, lima-aineita, fenoleja ja flavonoideja. Mustaseljan juurissa on hyönteisiä tappavia yhdisteitä.
Kemiallinen koostumus > Myrkyllisyys

Raaka seljanmarja on lievästi myrkyllinen, mutta kypsä tai kuivattu mustaseljanmarja on syömäkelpoinen. Raakojen marjojen syöminen voi aiheuttaa pahoinvointia ja oksentelua. Kasvin kukat ja kypsät marjat ovat turvallisia nisäkkäille. Kaikki muut kasvinosat – mukaan lukien kypsien marjojen siemenet – ovat nisäkkäille myrkyllisiä. Kasvi sisältää myrkyllistä glykosidia eli syanidiglykosideihin kuuluvaa sambunigriniiniä (C14H17NO6, CAS numero 99-19-4). Syanidiglykosideihin kuuluu myös amygdaliini, jota on muun muassa aprikoosien, persikoiden ja luumujen siemenkivissä, omenoiden siemenissä ja karvasmanteleissa. Sambunigriini on syanogeeninen eli syaanivetyä vapauttava yhdiste. Sekä terttuseljan että mustaseljan raa'at marjat ovat myrkyllisiä, mutta mustaseljasta poiketen terttuseljan kypsienkin marjojen yletön syöminen voi aiheuttaa ripulia ja oksentelua. Mustaseljan kaarnassa on kalsiumoksalaattikiteitä.
Kuvia

Seljanmarjaterttu ja lehtiä: marjat ovat kypsyneet
Kypsymässä olevia marjoja, osa jo kypsyneitä
Raakoja mustaseljanmarjoja
Mustaseljan kukkia
Seljankukkaoksa
Mustaseljapensas Hessenissä Saksassa
Kuva kasviossa, tertun marjat eri kypsyysasteilla
Yrttiteetä varten kuivattuja mustaseljankukkia
Seljankukkalimonadia ja espressoa müncheniläisessä kahvilassa
Kukkia joista valmistetaan seljankukkasiirappia
Seljankukista tehtyä virvoitusjuomaa pullotettuna
Mustaseljahilloa pullan päällä
Seljankukkahilloa
Socată: perinteistä romanialaista seljankukkajuomaa
Aiheesta muualla

Kuvia tai muita tiedostoja aiheesta Mustaselja Wikimedia Commonsissa
Puutarha.net: Mustaselja (Sambucus nigra)
United States Department of Agriculture (USDA): Sambucus nigra (englanniksi)
Centre for Agriculture and Biosciences International (CABI): Sambucus nigra (elder) (englanniksi)
Dr. Duke's Phytochemical and Ethnobotanical Databases: Sambucus nigra (Arkistoitu – Internet Archive) (englanniksi)
Pherobase: Floral volatiles of Sambucus nigra (englanniksi)
Plants of the World online: Sambucus nigra L. (englanniksi)
Swbiodiversity.org: Sambucus nigra L. (englanniksi)
Pääoma (täsmennyssivu)

Pääoma voi tarkoittaa:
Taloustieteellisenä käsitteenä

Pääoma on taloustieteen käsite
Oma pääoma on osa yrityksen pääomasta
Osakepääoma on oman yhtiö oman pääoman laji
Vieras pääoma on ulkopuolisten yritykseen sijoittamaa pääomaa
Kirjana

Pääoma on Karl Marxin kirjoittama kirja
Symbolisen pääoman muotoina

Symbolinen pääoma kuvaa sosiaalisen vuorovaikutuksen rakennetta
Sosiaalinen pääoma on sosiaalisia verkostoja ja niissä syntyvää luottamusta ja vastavuoroisuutta
Kulttuurinen pääoma on tietoa, taitoa, älyä, kokemuksia, suhteita ja muuta ei-rahallista pääomaa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pääoma”, voi hakea sivunnimihaulla, laajalla sivunnimihaulla tai tekstihaulla.
Rehoboth Beach

| Rehoboth Beach |
| --- | --- |
 Rehoboth Beach.

 Koordinaatit: 38°43′15″N, 75°04′34″W 
Valtio:  Yhdysvallat
Osavaltio:   Delaware
Piirikunta:  Sussex
Hallinto:  
 – Pormestari:  Stan Mills
Pinta-ala:  
 – Kokonaispinta-ala:  4,26 km²
 – Josta vettä:  1,22 km² 
Väkiluku (2020):  1 108
 – Väestötiheys:  260 as./km²
Aikavyöhyke:  UTC-5 (kesäaika UTC-4)
Motto::  The City of Sun and Sea
 
 www.cityofrehoboth.com 
Infobox OKVirheellinen NIMI-arvo: 
Rehoboth Beach on kaupunki Sussexin piirikunnassa, Delawaren osavaltiossa Yhdysvalloissa. Sen väkiluku oli 1 108 vuonna 2020. Stan Mills on kaupungin pormestari.
Rehoboth Beach on osa Delawaren Cape Region -aluetta.
Kuvia kaupungista

Rehoboth Beachin rantaa.
Delaware Route 1A.
All Saints Episcopal Church -kirkko.
Aiheesta muualla

Kuvia tai muita tiedostoja aiheesta Rehoboth Beach Wikimedia Commonsissa
Rehoboth Beachin kotisivut (englanniksi)
Delawaren osavaltio
| --- | --- |
Piirikunnat:   Kent  New Castle  Sussex 
Kaupungit:   Delaware City  Dover (pääkaupunki)  Harrington  Lewes  Milford  New Castle  Newark  Rehoboth Beach  Seaford  Wilmington 
Kunnat (town):   Bellefonte  Bethany Beach  Bethel  Blades  Bowers  Bridgeville  Camden  Cheswold  Clayton  Dagsboro  Delmar  Dewey Beach  Ellendale  Elsmere  Farmington  Felton  Fenwick Island  Frankford  Frederica  Georgetown  Greenwood  Hartly  Henlopen Acres  Houston  Kenton  Laurel  Leipsic  Little Creek  Magnolia  Middletown  Millsboro  Millville  Newport  Ocean View  Odessa  Selbyville  Slaughter Beach  Smyrna  South Bethany  Townsend  Viola  Woodside  Wyoming 
Kylät:   Arden  Ardencroft  Ardentown
Raatteet

| Raatteet |
| --- | --- |
 Raate (Menyanthes trifoliata)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Raatekasvit Menyanthaceae
Suku::  Raatteet Menyanthes  L.
Katso myös
   Raatteet Wikispeciesissä   Raatteet Commonsissa 
Infobox OKNimi-testi OK: 
Raatteet (Menyanthes) on raatekasvien (Menyanthaceae) heimoon kuuluva kasvisuku. Sukuun kuuluu ainakin yksi laji, raate (Menyanthes trifoliata), jonka lisäksi sukuun on kuvattu noin 15 muutakin lajia, mutta niiden taksonominen asema on toistaiseksi epäselvä.
Raatteet ovat monivuotisia ja kaljuja ruohoja, joilla on vaakasuunnassa suikertava tai vedessä kelluva juurakko. Lehdet ovat pitkäruotisia ja muodoltaan kolmisormisia. Lehdykät ovat ehytlaitaisia tai harvalti hammaslaitaisia. Raatteiden kukinto on monikukkainen terttu. Kukkien teriöt ovat sisäpuoliltaan valkoisia sekä pitkäkarvaisia ja ulkopuoliltaan vaaleanpunaisia. Emien vartalot ovat eri kukissa eripituisia. Siemenet ovat soikeita, karvattomia, kiiltäviä sekä oranssinvärisiä.
Suvun lajeista raate (Menyanthes trifoliata) esiintyy yleisenä myös Suomessa.
Raatteiden (Menyanthes) suvun tieteellinen nimi on vanha, Theofrastoksen noin 300 eaa. eräästä vesikasvista käyttämä nimi .
Aiheesta muualla

Suomen Lajitietokeskus: Raatteet – Menyanthes
Rixensart

| Rixensart Ricsinsåt |
| --- | --- |
 vaakuna
 Rixensartin sijainti.
 Rixensart
 Koordinaatit: 50°43′N, 4°32′E 
Valtio:  Belgia
Provinssi:  Brabant Wallon
Arrondissementti:  Nivelles
Hallinto:  
 – Asutustyyppi:  Kunta
 – Pormestari:  Jean Vanderbecken
Pinta-ala:  
 – Kokonaispinta-ala:  17.54 km²
Väkiluku (1.1.2007):  21 426
 – Väestötiheys:  1221 as./km²
Aikavyöhyke:  UTC+1
 – Kesäaika:  UTC+2
Postinumero:  1330-1332
 
 www.rixensart.be 
Infobox OKVirheellinen NIMI-arvo: 
Rixensart (valloniksi Ricsinsåt) on kunta Belgiassa, Vallonian Brabantin provinssissa. Pinta-alaa Rixensartilla on 17,54 neliökilometriä. 1. tammikuuta 2007 kunnassa oli 21 426 asukasta ja asukastiheys oli 1 221 as./km². Kunnan pormestarina toimii Jean Vanderbecken.
Nykyään Rixensartiin kuuluvat Genval ja Rosières olivat vuoteen 1977 saakka erillisiä kuntia.
Kunnassa on kaksi rautatieasemaa (Rixensartissa ja Genvalissä). Ne yhdistävät Rixensartin Brysseliin pohjoisessa ja  Louvain-la-Neuveen etelässä.
Rixensartin ystävyyskunnat ovat Le Touquet ja Rosières Ranskassa, Wintenberg Saksassa, Birstal Britanniassa, Ollon Sveitsissä ja Poperinge Belgiassa.
Aiheesta muualla

Kuvia tai muita tiedostoja aiheesta Rixensart Wikimedia Commonsissa
Kunnan kotisivut (ranskaksi)
Vallonian Brabantin provinssin kunnat
Ranville

Ranvillen kirkko
Ranville on kunta Calvadosin departementissa Basse-Normandien hallintoalueella Ranskassa. Kunnassa oli 1 896 asukasta vuoden 1999 väestönlaskennassa. Ranvillen pinta-ala on kahdeksan neliökilometriä.
Rakkaus on kaikki, mitä me tarvitaan

| Rakkaus on kaikki, mitä me tarvitaan Younghearted |
| --- | --- | --- |

Studioalbumin tiedot
 Julkaistu: 30. syykuuta 2022
 Formaatti: digitaalinen
 Tuottaja(t): Matias Kiiveri Ilkka Wirtanen Los Rollos
 Tyylilaji: pop
 Kesto: 38.13
 Levy-yhtiö: Warner Music Finland
Listasijoitukset
  Suomen virallinen albumilista: 9.
Younghearted-yhtyeen muut julkaisut
| Vapaa 2019 | Rakkaus on kaikki, mitä me tarvitaan 2022 |   |
Singlet albumilta Rakkaus on kaikki, mitä me tarvitaan
 ”Sun numero” Julkaistu: 17. tammikuuta 2022  ”Silloin” Julkaistu: 8. heinäkuuta 2022  ”Sulatan sun jään” Julkaistu: 9. syyskuuta 2022
Rakkaus on kaikki, mitä me tarvitaan on suomalaisen Younghearted-yhtyeen 30. syykuuta 2022 julkaistu järjestyksessään kolmas albumi. Albumilta on julkaistu singlenä kappaleet ”Sun numero” ”Silloin” ja ”Sulatan sun jään”.